TREBALLANT EN EQUIP?

ASPECTES COGNITIUS DE L’ACTIVITAT GRUPAL EN XIMPANZÉS (*Pan troglodytes*)

Les observacions dels ximpanzés al seu hàbitat natural mostren que, a més de competir, aquests primats cooperen habitualment formant coalicions, patrullant els límits del seu territori i caçant en grup. Possiblement degut al paper destacat que se li suposa en l’evolució de la nostra espècie, la cacera ha despertat un considerable interès tant entre els primatòlegs de camp com entre els psicòlegs comparats. No hi ha hagut sempre acord entre ells, tanmateix, especialment pel que fa a les capacitats cognitives subjacents a aquest comportament. El present article descriu alguns d’aquests desencontres i revisa breument els estudis sobre cooperació en ximpanzés duts a terme en captivitat, amb la intenció de contribuir a crear ponts entre ambdues disciplines.

Cooperació, cacera, cognició, psicologia evolutiva, *Pan troglodytes*

Anna Albiach Serrano

Professora de la Unitat d’Etologia i Benestar Animal (UEBA)

Universidad Cardenal Herrera-CEU, CEU Universities

Unitat d’Etologia i Benestar Animal (UEBA)

Universidad Cardenal Herrera-CEU, CEU Universities

C/ Tirant lo Blanc 7
E-46115 Alfara del Patriarca (València)

+34 961 369 000 (Ext. 66008/66011)

anna.albiach@uchceu.es